Kristers Gudļevskis

Kristers Gudļevskis (s. 31. heinäkuuta 1992 Aizkraukle, Latvia) on latvialainen jääkiekkomaalivahti. 

Ura
Seuraura
Gudļevskis on LB/Riian kasvatti. Hän debytoi miesten peleissä kuitenkin Latvian pääsarjajoukkue HK Ogressa sekä Valko-Venäjän toiseksi korkeimmalla sarjatasolla Vyšeišaja ligassa latvialaisessa Ozolnieki/Juniorsissa kaudella 2009–2010. Dinamo Riika varasi Gudļevskisin 147. pelaajana KHL:n varaustilaisuudessa 2010.

Kaudella 2010–2011 Gudļevskis kuului Dinamo Riian sopimuspelaajiin, mutta ei päässyt pelaamaan vielä otteluakaan. Hän torjui kautensa Venäjän nuorten sarjaa, MHL:ää HK Riiassa ja pelasi kauden aikana myös MHL:n tähdistöottelussa. Gudļevskis pelasi joukkueessa myös pääosin kaksi seuraavaa kautta. Kaudella 2012–2013 hän debytoi Dinamo Riian KHL-joukkueessa. Gudļevskis teki KHL-debyyttinsä 5. lokakuuta 2012 Vitjaz Tšehovia vastaan, jolloin hän korvasi Mikael Tellqvistin toisella erätauolla 0–0-tilanteessa. Ottelu päättyi Dinamon 2–1-jatkoaikavoittoon. Gudļevskis pelasi kauden aikana myös yhden kokonaisen KHL-ottelun, mutta Dinamon ja HK Riian lisäksi hän edusti muutaman ottelun verran HK Juniors Riikaa Venäjän nuorten B-sarjassa sekä Latvian pääsarjan pudotuspeleissä. Heinäkuussa 2013 Gudļevskisin sopimus Dinamon kanssa purettiin.

Tampa Bay Lightning varasi Gudļevskisin viidennellä kierroksella 124. pelaajana NHL:n varaustilaisuudessa 2013. Hän teki joukkueen kanssa kolmivuotisen tulokassopimuksen saman vuoden elokuussa. Gudļevskis aloitti kauden 2013–2014 ECHL-joukkue Florida Everbladesissa. Lokakuussa 2013 hänet nostettiin AHL-joukkue Syracuse Crunchiin paikkaamaan Riku Heleniuksen loukkaantumista. Gudļevskis torjui AHL-debyytissään 26. lokakuuta 2013 Bridgeport Sound Tigersia vastaan heti 5–0-nollapelin. Neljän siellä pelatun ottelun jälkeen hänet lähetettiin kuitenkin takaisin Everbladesiin. Noustuaan joulukuussa takaisin Crunchiin Gudļevskis vakiinnutti lopulta paikkansa AHL:ssä. Hän pelasi kauden aikana liigassa yhteensä 34 runkosarjaottelua torjuen 18 voittoa ja viisi nollapeliä. Gudļevskis valittiin 15. tammikuuta 2014 AHL:n viikon pelaajaksi. Hän pelasi kauden aikana myös Lightningin NHL-joukkueessa yhden runkosarja- ja kaksi playoff-ottelua. Gudļevskis teki NHL-debyyttinsä runkosarjan toiseksi viimeisellä kierroksella 11. huhtikuuta 2014 Columbus Blue Jacketsia vastaan. Hän torjui Lightningille 3–2-voiton ja sai ottelussa 38 torjuntaa. Gudļevskis palkittiin ottelun ykköstähtipelaajana.

Gudļevskis pelasi Lightningin organisaatiossa pääosin farmiseura Syracuse Crunch. NHL:n puolella hänelle kertyi neljän kauden aikana vain kolme pelattua ottelua. Crunchissa hänet valittiin kaudella 2025–2026 AHL:n tähdistöotteluun. Gudļevskis siirtyi kaudeksi 2017–2018 New York Islandersiin, joka hankki hänet Lightningista vaihdossa hyökkääjä Carter Verhaegheen.

Gudļevskis edusti Islandersia vain yhden kauden ajan ja pelasi koko sen ajan farmijoukkue Bridgeport Sound Tigersissa. Hän siirtyikin seuraavaksi kaudeksi takaisin Eurooppaan ja teki sopimuksen KHL:n Dinamo Riikan kanssa. Gudļevskis pelasi reilun kahden Riiassa, sillä hänen sopimuksensa purettiin lokakuussa 2019. Joulukuussa hän teki sopimuksen DEL-liigan Fischtown Pinguinsin kanssa.

Gudļevskis siirtyi lokakuussa 2020 itävaltalaisen Villacher SV:hen. Sielläkään hän ei pelannut kautta 2020–2021 loppuun asti, kun hänen epätasaisten otteiden seurauksena hänen tilalleen hankittiin Jakub Sedláček. Gudļevskis itse siirtyi slovakialaiseen HC Slovan Bratislavaan. Bratislavaa hän edusti kahdella kaudella, mutta hän siirtyi kesken 2021–2022 SHL-liigan Brynäsiin, joka etsi Veini Vehviläiselle kakkosmaalivahtia.

Gudļevskis oli kaudella 2022–2023 Modo Hockeyn avainpelaajia, ja hän oli nostamassa seuraa Allsvenskanista SHL:ään. Hän ei kuitenkaan saanut seuraan jatkosopimusta ja siirtyi kaudeksi 2023–2024 takaisin DEL-liigan Fischtown Pinguinsiin. Gudļevskis nousi Saksassa sarjan kärkimaalivahteihin ja hän voitti sekä keväällä 2024 että 2025 sarjan parhaan maalivahdin palkinnon. Kaudella 2024–2025 hänen torjuntaprosenttinsa 92,96 oli sarjan paras.

Maajoukkueura
Gudļevskis on edustanut Latviaa Sotšin olympiakisoissa 2014 ja Penkingissä 2022 sekä MM-kilpailuissa vuosina 2013, 2014, 2018, 2019, 2023, 2024 ja 2025. Vuoden 2023 MM-kisoissa hän toimi vain varamaalivahtina. Gudļevskis nousi vuoden 2013 turnauksessa Edgars Masaļskisin loukkaannuttua joukkueen ykkösmaalivahdiksi. Gudļevskis torjui MM-debyytissään 9. toukokuuta 2013 3–5-voiton Slovakiasta. Seuraavan 11. toukokuuta Saksaa vastaan pelatun ottelun päätteeksi hänet palkittiin Latvian ottelun parhaana pelaajana. Gudļevskis palkittiin turnauksen päätteeksi Latvian top-3-pelaajana. Saman palkinnon hän sai myös vuonna 2024. Keväällä 2023 hän oli puolestaan voittamassa Latvialle MM-pronssia.

Gudļevskis pelasi myös alle 20-vuotiaiden MM-kilpailuissa vuosina 2011 ja 2012. Vuoden 2011 turnauksessa hän toimi Latvian kakkosmaalivahtina Jānis Kalniņšille. Joukkue pelasi I-divisioonassa, jonka A-lohkon kultaa Latvia voitti ja nousi pääsarjaan. Vuoden 2012 turnauksessa Gudļevskis toimi joukkueen ykkösmaalivahtina ja palkittiin Latvian top-3-pelaajana. Joukkue putosi kuitenkin turnauksen päätteeksi takaisin I-divisioonaan. Gudļevskis pelasi myös alle 18-vuotiaiden I-divisioonan MM-kilpailuissa vuonna 2010.

Tilastot
     Runkosarja   Pudotuspelit   Kausi Joukkue Liiga O V H T MIN PM NP PMK TP% O V H MIN PM NP PMK TP%  2009–2010 HK Ogre Latvia 9       6.12  – – – – – – – –  Ozolnieki/Juniors BLR-2 31     157    – – – – – – – –  2010–2011 HK Riika MHL 49 26 16 2 2760 101 7 2.20 92,0 3 0 3 188 13 0 4.16 86,2 2011–2012 HK Riika MHL 40 16 16 5 2285 91 1 2.39 91,8 4 1 3 257 15 0 3.50 89,6 2012–2013 Dinamo Riika KHL 2 1 1 0 82 3 0 2.18 92,1 – – – – – – – –  HK Riika MHL 56 27 18 11 3190 111 3 2.09 92,7 3 0 3 154 19 0 7.42 74,7  HK Juniors Riika MHL B 2    120 6 0 3.00 91,3 – – – – – – – –  HK Juniors Riika Latvia – – – – – – – – – 1   59 1 0 1.02  2013–2014 Florida Everblades ECHL 11 7 4 0 656 20 2 1.83 92,5 – – – – – – – –  Syracuse Crunch AHL 34 18 11 4 1901 85 5 2.68 90,1 – – – – – – – –  Tampa Bay Lightning NHL 1 1 0 0 60 2 0 2.00 94,7 2 0 1 40 2 0 3.00 90,0 2014–2015 Syracuse Crunch AHL 46 25 14 0 2673 125 2 2.81 90,0 3 0 3 145 72 0 4.96 83,3 2015-2016 Syracuse Crunch AHL 41 16 12 8 2333 110 1 2.83 90,7 – – – – – – – –  Tampa Bay Lightning NHL 1 0 0 1 60 1 0 1.00 96,9 – – – – – – – – 2016-2017 Syracuse Crunch AHL 37 15 10 4 1947 86 0 2.65 89,7 1 0 0 38 0 0 0.00 100,0  Tampa Bay Lightning NHL 1 0 0 0 12 0 0 0.00 100,0 – – – – – – – – 2017-2018 Bridgeport Sound Tigers AHL 37 12 16 2 2037 96 3 2.83 89,7 – – – – – – – – 2018-2019 Dinamo Riika KHL 31 9 17 4 1669 66 0 2.37 91,0 – – – – – – – – 2019-2020 Dinamo Riika KHL 9 3 6 0 504 29 1 3.45 86,3 – – – – – – – –  Fischtown Pinguins DEL 25 16 9 0 1517 67 0 2.65 90,4 – – – – – – – – 2020-2021 Villacher SV ICEHL 27 9 16 0 1544 72 1 2.80 91,3 – – – – – – – –  HC Slovan Bratislava SloEL 7 2 3 0 420 18 0 2.57 91,4 4 1 3 210 10 0 13.99 75,6 2021-2022 HC Slovan Bratislava SloEL 17 9 16 0 928 39 1 2.52 90,9 – – – – – – – –  Brynäs IF SHL 5 1 2 0 180 6 0 2.00 92,1 1 0 0 17 3 0 10.62 72,7 2022-2023 Modo Hockey Allsvenskan 39 27 11 0 2366 74 5 1.88 92,0 – – – – – – – – 2023-2024 Fischtown Pinguins DEL 45 31 14 0 2665 93 2 2,09 91,4 14 9 5 890 32 2 2,16 92,1 2024-2025 Fischtown Pinguins DEL 28 18 10 0 1694 54 5 1,91 93,0 6 2 4 355 18 0 3,04 88,1

Maajoukkuetilastot
 Vuosi Turnaus O V H MIN PM NP PMK TP% 2010 U18 6 0 5 339 29 0 5.13 85,6 2011 JMMd1 1 1 0 60 1 1 1.00 94,1 2012 JMM 5 0 4 280 24 0 5.15 86,5 2013 MM 4 2 2 244 9 0 2.22 92,5 2014 OK 2 0 2 119 7 0 3.54 92,0 2014 MM 4 1 3 238 15 0 2.22 92,5 2018 MM 2 0 2 121 10 0 4,97 83,9 2019 MM 4 2 0 179 6 1 2,01 90,9 2024 MM 4 2 2 207 11 1 3,19 90,6

Lähteet

Viitteet

Luokka:Latvialaiset jääkiekkomaalivahdit
Luokka:Tampa Bay Lightningin varaamat pelaajat
Luokka:Vuonna 1992 syntyneet
Luokka:Elävät henkilöt